Onze-Lieve-Vrouwekathedroale van Dôornik

D' Onze-Lieve-Vrouwekathedroale van Dôornik is de kathedroale van 't bisdom Dôornik, gewyd an Onze-Lieve-Vrouwe. De kathedroale stoat sedert 't joar 2000 ip de lyste van UNESCO Weirelderfgoed.

Architectonisch gezien is 't êen van de belangrykste gebouwn van België, deur de grotte en d' harmonieuze combinoasje van Romoansche en gotische styln.
 Historie 
't Oudste dêel is 't driebeukig schip in romoansche styl. Boovn de zybeukn ist er e tribune angeleid, en doarboovn e triforium van nissn. 

Doarachter zyn ze begost met de bouw van 't transept in 1145. De vier hoektorrn roend 't transept en de vieriengtorre doartusschn domineern met under 83 meter 't stadsbeeld. Met uutzoenderienge van de torrn, was 't hêlegans ofgewerkt by d' inwydienge in 1171.

In 1243 èn ze 't romoans koor ofgebrookn en vervangn deur een enorm gotisch koor die gerêed was in 1255.

't Portoal vo de westgevel dateert van roend 1500. 't Koordoksoal in renaissancestyl stamt uut 1574 en is e mêesterwerk van Cornelis Floris de Vriendt.

Categorie:Dôornik
Categorie:Bouwwerk in Enegouwn
Categorie:Christndom in Wallonië
Categorie:Kathedroale in België
Categorie:Weirelderfgoed in België